
DISSERTATIO  MEDICA 


INAUGURALIS 


DE 

RHEUMATISMO  ACUTO. 


JVIjhi  forsan  inter  alios  nostri  aevi  scriptores 
vitio  verti  possit,  quod  et  olim  de  sui  temporis 
scriptoribus  conquestus  est  Juvenalis,  eo- 
rum “ scribendi  cacoethes  tenet  multos.”  Si 
autem  ex  propria  experientia  concludere  li- 
ceat, multa  sunt  quae  tironem  deterreant,  quo 
minus  in  publicum  prodeat,  et  primitias  ingenii 
et  studiorum  suorum  aequo  examini  virorum 
summi  excultique  judicii  subjiciat  j nam  in  ae- 
tate juvenili  defectus  experientiae,  tempus  for- 
san et  ipsum  exiguum,  in  discendo  necessario 
consumptum,  minus  facultatis  vel  otii  suppedi- 
tant ad  opus  ullum  aggrediendum,  quod  raag- 

A 


2 


DE  RHEUMATISMO  ACUTO. 


nopere  publicam  attentionem  mereatur  : atta- 
men, sacras  Appolinis  aedes  aditurus,  salutife- 
ra Aesculapii  arma  vibrare  gestiens,  quo  se 
verterat  non  habet ; scribendum  est,  utrum  na- 
tura donat  genium  necne. 

Almae  et  florentissimae  hujusce  Academiae 
leges  et  instituta  postulant,  unumquemque  ejus 
alumnum  aliquod  ingenii  et  doctrinae  suae  spe- 
cimen in  lucem  edere,  antequam  summos  in 
medicina  honores  consequi  possit.  Dum  igitur 
his  placitis  morem  gero,  procul  absit  omnis  sus- 
picio vanam  ullam  eruditionis  jactationem  me 
huic  negotio  implicuisse.  Has  autem  paginas 
nimis  festinanter  conscriptas,  nec  ea  qua  decu- 
issit  cura  excultas,  vos,  Professores  doctissimi, 
aequo  animo  accipiatis  ; vos  erroribus,  quos  vel 
incuria  fudit,  vel  humana  parum  cavit  natura, 
qua  estis  humanitate,  condonare  assuestis  ; vo- 
bis me  meaque  commendo. 

« Multa  sacro  tegit  involucro  natura,  nec  ullis 
“ Scire  fas  est  mortalibus  omnia.” — Lucret. 

A scriptis  antiquorum  Rheumatismus  apud  eos 
minime  se  ostendisse  videtur.  Interdum  qui- 
dem quosdam  notant  affectus  haud  dissimiles  ; 

at  lios  tam  leviter  describunt,  ut  forsan  non  te- 
mere dicatur,  huncce  morbum  illorum  tempo- 
ribus non  extitisse : Sin  aliter,  hoc  certe  con- 
stat, eos  descriptionem  illius  adeo  laxam  atque 
confusam  tradidisse,  ut  aliquid  certi  de  ejus  ex- 
istentia  vix  compertum  habuerint.  Illius  aut 
apud  Graecos  aut  apud  Arabes  fere  nulla  fit 
mentio.  Apud  Gallos,  Ballonius  primus  om- 
nium qui  nostri  morbi  naturam  explicavit.  Ar- 
thritidem inter  et  catarrhum,  compluresque 
alios  affectus,  distinctionem  satis  accuratam  in- 
stituit. Postea  Sydenhamus  multa  in  lucem 
tulit  clariorem ; ac  Cullenus  celeberrimus  adeo 
descripsit  accurate,  ut  nihil  posteris  addendum 
reliquerit.  Sic  enim  ab  eo  definitur : “ Mor- 
“ bus  ab  externa,  et  plerumque  evidente  cau- 
“ sa  ; pyrexia ; dolor  circa  articulos,  musculo- 
“ rum  tractum  sequens,  genua  et  reliquos  ma- 
“ jores,  potius  quam  pedum  vel  manuum  arti- 
“ culos,  infestans,  calore  externo  auctus.” 

HISTORIA  MORBI. 

Inter  scriptores  omnes  constat  Rheumatis- 
mum aggressus  suos  frequentius  facere  in  regio- 

ilibus  frigidis  quam  calidis.  Quamvis  nulli  coe- 
lo prae  caeteris  proprius,  tamen  vulgo  grassatur 
autumno  et  vere,  praesertim  ubi  prae  tempesta- 
tis varietatibus,  calor  et  frigus  crebro  vices  al- 
ternant, et  ubi  coelum  frigidum  et  humidum 
est.  Nulla  aetas,  sive  sexus,  aut  aliquod  tempe- 
ramentum ab  hoc  morbo  immune  esse  videtur ; 
et  ii  qui  corpore  sano  et  habitu  pleno  gaudent 
ad  hunc  morbum  maxime  proni.  Impetum  e- 
jus  intra  decimum  quintum  annum  aetatis  et 
trigesimum  quintum  cohibere  videtur  j et  foe- 
minae  ad  ejus  aggressus  procliviores  esse  viden- 
tur. 

Mali  tentatio  est  varia  j modo  a sensu  lassi- 
tudinis et  gravitatis  in  membris  corporis  inci- 
pit ; modo  sensus  frigoris  est  primum  signum. 
Stadium  calidum,  et  caetera  indicia  pyrexiae, 
brevi  subsequuntur  : praecipua  horum  signo- 
rum sunt  anxietas,  sitis,  calor,  pulsus  frequens, 
validus  ac  durus,  inquietudo,  respiratio  anxia 
et  celeris,  appetentia  cibi  deficiens ; porro  lin- 
gua est  albida.  His  symptomatis  febrilibus  per 
unum  aut  alterum  diem  manentibus,  et  nonnun- 
quam  citius,  aegrum  lacessere  incipiunt,  dolo- 
res acuti  ac  lancinantes  in  variis  corporis  parti- 

bus,  praesertim  in  genuum  articulis,  humeris, 
lumbisque,  &c.  Hi  quoque  dolores  aponeuro- 
ses tendinum  sequuntur,  et  inter  musculos  e- 
tiam  ipsos  propagantur ; atque  nunc  complures 
simul  et  semel  articulos  infestant,  nunc  solum- 
modo unum,  et  huc  atque  illuc  migrant  vicibus 
alternis;  aliquid  enim  doloris,  tumoris,  et  rube- 
dinis adhuc  restat.  Sub  noctem  paulatim  cres- 
cunt symptomata  febrilia,  uti  et  dolores  lecti 
calore  magis  magisque  intensi  fiunt,  motuque 
stragulorum  aut  artuum  etiam  levissimo,  aegro- 
tum miserum  immaniter  excruciant ; ac,  licet 
diutius  uno  die  raro  in  eadem  parte  maneant, 
tamen  discedentes  parum  sequitur  levaminis. 
Alvus  plerumque  adstricta  est.  In  nonnullis 
exemplis  sudor  partis  ab  initio  adest : non  est 
autem  copiosus,  et  raro  angorem  levat  partis, 
quae  rigida  et  sicca  plerumque  manet. 

Per  totum  fere  tempus  hujus  morbi,  urina  co- 
lorem exhibet  rubicundiorem  ; initium  versus 
sedimentum  vix  demittit  ullum  ; at,  morbo  pro- 
grediente,  et  pyrexia  insignius  remittente,  se- 
dimentum deponit  furfuraceum  ; sed  morbum 
non  solvit.  Sanguis  e vena  missus  crustam  co- 
riaceam albam  ostendit.  Saepe  evanescunt 

symptomata  febrilia,  dolore  aequo  aut  majore 
urgente ; quum  autem  res  ita  se  habent,  mor- 
bus speciem  induit  aliam,  et  nomine  distingui- 
tur Rheumatismi  Chronici. 


CAUSAE  REMOTAE. 

Hae  jure  in  praedisponentes  et  occasionales, 
vel  excitantes,  dividendae  mihi  videntur.  Dia- 
thesis  phlogistica  princeps  causa  praedisponens 
est ; nam  rheumatismus  florentem  aetatem,  re- 
gionum frigidarum  incolas  et  temperamento 
sanguineo  praeditos,  ex  quibus  rebus  diathesis 
phlogistica  potissimum  pendet,  praecipue  ado- 
ritur; porro  vita  iners  ac  deses,  diaeta  nimis  ple- 
na et  stimulans,  exinanitiones  solitae  suppressae, 
nimirum,  halitus  cutis,  menses,  fonticuli,  hae- 
morrhois,  et  omnia  quae  plenitudinem  corporis 
augent,  tamque  tot  causae  praedisponentes  con- 
siderari debent.  Quinetiam,  ea  omnia  quae 
corpus  infirmant  aut  irritabilius  reddunt,  ut 
morbi  praegredientes,  diutius  hydrargyri  usus 
protractus,  habentur  causae  praedisponentes ; 

necnon  ii,  qui  morbo  jam  antea  laboraverunt, 
procliviores  sunt  accessionibus  iteratis. 

Causae  excitantes  sunt  omnia  quae  corpus  ni- 
mis stimulant.  Omnibus  notum  est,  frigus  cor- 
pori illatum,  multo  saepius  hunc  morbum  indu- 
' cere,  quam  ullam  aliam  causam,  praecipue  si 
humiditate  conjunctum  fuerit,  et  si  corpus  ac- 
tioni ejus  nimis  calefactum  objiciatur.  Hac  de 
causa,  videmus  saepissime  eos  sub  hoc  morbo 
laborantes,  qui  prius  calefacti  fuere,  vel  decur- 
rendo vel  saliendo,  et  subito  sese  obtulere  noci- 
vis sed  refrigerantibus  auris.  Exemplum  fri- 
goris cum  humiditate  conjuncti  hunc  morbum 
inducentis,  nobis  saepissime  occurrit,  cum  ali- 
quis inter  lodices  humidas  dormit,  vel  vesti- 
mentis madidis  sese  induit.  Inter  causas  ex- 
citantes domicilia  frigida  atque  humida  enu- 
merari debent. 


CAUSA  PROXIMA. 


Quanquam  doctrina  causarum  proximarum 
adhuc  in  multa  obscuritate  latet,  et  quanquam 

earum  nostra  notitia  in  plerisque  affectionibus 
est  manca  et  debilis,  in  paucis  fere  nulla  j ta- 
men earum  consideratio  est  res  magni  momen- 
ti ; neque  spes,  quantulumcunque  parva,  tan- 
dem perveniendi  ad  harum  veram  notitiam  de- 
bet esse  in  augusto. 

Putat  illustrissimus  Boerhaave  causam  pro- 
ximam rheumatismi  humorum  esse  lentorem  ; 
dum  alii  contra  fluidorum  acrimoniae  attribu- 
endum esse  censent.  Neque  una  neque  altera 
harum  sententiarum  Culleno  magno  placuit, 
et  alteram  proposuit ; nempe,  sanguinem  prae- 
ter naturam  in  arteriolis  ligamentorum  artuum, 
vel  aponeuroseos  musculorum  tendineae,  con- 
gestum esse.  Quae  sanguinis  accumulatio,  et 
propter  molem  suam  nimiam,  et  propter  vasa 
sanguifera  aliqua  ex  parte  forsitan  antispas- 
modice -constricta,  arteriolas  modo  positas  mag- 
nopere stimulat,  et  nonnihil  distendit,  summum 
dolorem  multumque  inflammationis  movens,  et 
iter  per  eas  liberum  frustra  sibi  quaerens.  Re- 
bus ita  se  habentibus,  vires  naturae  medicatri- 
ces,  quasi  consilio  sanguinis  congestionem  tol- 
lendi, impetum  circuitus  humorum  magis  e- 
tiamnum  adaugent  ; quod  horrorem  et  rigo- 

rem  excitando,  et  arteriis  extremis  spasmum  in- 
ferendo, praestare  videntur.  Ita  proxima  hu- 
jusci  morbi  causa  in  congestione  sanguinis  ni- 
mia, loco  proprio,  cui  spasmus  vasorum  extre- 
morum et  omnia  pyrexiae  signa  accedunt, 
quantum  disci  potest,  consistit.  Huic  vero, 
Culleno  celeberrimo  teste,  adjungi  videtur  af- 
fectus fibrarum  musculorum  singularis,  quem 

aliquantum  rigiditatis  esse  vir  doctus  existimat. 

» 

DIAGNOSIS. 

Nulla  fere  pars  medicinae  majorem  peri- 
tiam, aut  ingenii  acumen  postulat,  aut  majoris 
momenti  est,  quam  illa  quae  de  morbis  in  se 
invicem  dignoscendis  agit.  “ Sine  hac  scien- 
“ tia,  nulla  stabilis  institui  potest  prognosis  vel 
“ therapia,  et  medicus  adstantibus  saepe  ludi- 
“ brio  erit.”  Praecipui  morbi,  quibuscum  rheu- 
matismo acuto  est  ulla  fere  similitudo,  sunt 
podagra,  syphilis  et  species  chronica  j de  qui- 
bus paucula  in  ordine  ut  dignoscantur,  dicere 
proponimus.  Rheumatismum  inter  et  poda- 
gram facilis  est  diagnosis.  In  hoc  articuli  ex- 

tremorum,  ut  manuum  pedumve  digiti  affici- 
untur j dum  in  altero,  humeri,  cubiti  genua, 
reliquique  majores  morbi  sedes  est.  Insuper, 
podagra  aetate  provectiores  temperamentoque 
sanguineo  praeditos  invadit  j qui  iterum  vitam 
sedentariam  inertemque  degunt  ; et  sexum 
masculinum  corripit  : Rheumatismus,  ex  ad- 
verso, juniores,  actuosos,  omnia  corporum  ge- 
nera, sexui  foemineo  minime  parcens.  Dolor 
podagrae  locum  mutare  minus  periclitatur,  et, 
cum  hoc  incidit,  ad  membrum  contrarium,  vel 
aliquam  partem  internam,  migrat  : Nulla  parte 
certa  rheumatismus  circumscribitur.  Podagra 
est  morbus  haereditarius,  et  originem  a nulla 
causa  externa  evidente  deducit : Rheumatismus 
a nullo  vitio  parentum  ingenito  oritur,  et  fri- 
gori, ut  causae  communi,  referri  potest.  Pa- 
roxysmi in  podagra  violentiores  sunt,  et  tumor 
ruborque  majores  quam  in  rheumatismo  ; notae 
dyspepsiae  podagram  plerumque  antecedunt  : 
Rheumatismus  accidit  subito,  nullo  signo  ad- 
ventum ejus  praenunciante.  In  lue  dolores 
medias  ossium  partes  occupant,  praecipue  ma- 
jorum ; profundiores  sunt,  et  tactu  vel  motu  au- 
eentur.  Praeterea  rheumatismus  pyrexia  stipa- 

patur,  in  syphilitide  vix  invenienda.  Rheuma- 
tismus acutus  saepe  in  chronicum  degenerat ; 
ideoque  limites  accuratos  inter  duas  morbi  spe- 
cies ponere  haud  facile  est.  Ubi  nulla  restat 
pyrexia,  artus  frigescunt,  rigent,  et  absque  ru- 
bore dolent ; ubi  dolores  frigore  admoto  augen- 
tur, calore  applicato  levantur,  tunc  morbum 
rheumatismum  chronicum  esse  judicare  licet. 
Complures  adhuc  sunt  notae  diagnoseos  inter 
acutum  ac  longum,  quas  enumerare  prorsus  su- 
pervacaneum foret. 


PROGNOSIS. 

Rheumatismus,  dum  corpus  externum  tenet, 
parum  nihilve  periculi  habet ; nulla  etenim  ex- 
empla, quibus  fides  possit  haberi,  quantum  me- 
minerim, produntur  memoriae,  ubi  aliquis  eo 
fuit  extinctus.  Interdum  tamen  caput  aggre- 
ditur, ac  pulmones,  unde  gignuntur  paralysis, 
peripneumonia  et  apoplexia.  Si  morbus  hicce 
duraverit,  et  aegrotus  eo  magnopere  fuerit  de- 
bilitatus, prognosis  admodum  incerta  et  anceps 
sit  oportet.  Sed  quando  aeger  juvenis  et  inte- 

ger  viribus  est,  mitigatis  doloribus  ab  articulo- 
rum tumore,  cum  febre  leni  et  cum  universali  et 
profuso  sudore,  aut  naturaliter  vel  medicamen- 
tis inducto,  pro  certo  aegrotus  ad  sanitatem 
brevi  reducetur. 


RATIO  MEDENDI. 

Cum  ab  omnibus  conceditur,  rheumatismum 
plurimum  inflammationis  habere,  consilium  me- 
dendi primum  manifestum  apparet,  videlicet, 
diathesin  phlogisticam  totius  corporis  tollere, 
et  halitum  cutis  generalem  promovere,  vel  spas- 
mum solvere.  Horum  primum  fieri  potest  ve- 
naesectione,  catharticis  refrigerantibus,  et  regi- 
mine quod  ad  inflammationem  reprimendam 
usui  esse  poterit. 

Vejiaesectio. — Nullum  quidem  existit  reme- 
dium, quo  diathesis  phlogistica  citius  aut  ef- 
ficacius tollitur,  quam  sanguinis  sub  morbi  ini- 
tium detractio,  quae  copiosa  et  iterata  adhibe- 
ri debet : commodum,  quod  hoc  auxilium  af- 
fert, erit  eo  majus,  quo  citius  sanguis  ex  vena 
effluxerit : ex  ostio  magno  igitur  mitti  debet : 

periti  bene  norunt  parvam  sanguinis  quanti- 
tatem hoc  modo  extractam  multo  magis  ad  dia- 
thesin  phlogisticam  tollendam  valere,  quam 
magnam  copiam  tarde  detractam.  Si  post  pau- 
cas horas  elapsas  pyrexia,  et  alia  signa  non  mi- 
tigantur, sanguis  iterum  detrahatur  oportet. 
Quoad  quantitatem  detrahendam,  nulla  quidem 
regula  generalis  tradi  potest.  Sequentia  autem 
attente  perpensa  plerumque  docebunt  quoties, 
quantumque  sanguinis  detrahi  debeat  : haec 
sunt  aetas,  sexus,  vires,  plenitudo,  ac  tempera- 
mentum aegroti,  doloris  magnitudo,  arteria- 
rum percussus,  ususque  hujus  exinanitionis  plus 
minus  frequens.  Quamvis  autem  detractio  san- 
guinis est  optimum  remedium,  solicite  caven- 
dum erit,  ne  justo  saepius,  aut  copiosius,  detra- 
hitur ; horrendi  enim  morbi  usui  hujus  reme- 
dii nimio  supervenire  solent ; quales  sunt  hy- 
drops, arthrodynia,  et  debilitas  immedicabilis, 
&c.  Cum  justa  sanguinis  copia  e brachio  de- 
tracta fuerit,  exinanitiones  ex  partibus  dolenti- 
bus cum  fructu  fieri  possunt : hae  nocent  mul- 
to minus  quam  detractiones  generales  : hirudi- 
nes hoc  consilio  commodius  adhiberi  possunt. 
Si  tensio,  tumor,  calor  et  rubor  partium  laboran- 

tium  sint  insignes,  sanguis  sic  missus  magnum 
commodum  afferre  solet. 

Cathartica  refrigerantia . — Haec  ad  diathesin 
phlogisticam  tollendam  plane  accommodantur, 
et  secundum,  post  sanguinis  detractionem,  lo- 
cum tenent ; at  dejectiones  crebrae,  quia  dolo- 
re saeviente  difficiles,  quantum  fieri  potest  vi- 
tandae. Cum  purgantia  igitur  adhibenda  sunt, 
mitissima,  quales  crystalli  tartari,  manna,  ac  si- 
milia, in  usu  esse  debent.  Clysteres  etiam  e- 
mollientes,  faeces  induratas,  quae  tubum  intes- 
tinalem irritaverint,  eliminando,  prodesse  pos- 
sunt. 

Regimen  antiphlogisticum,  quo  omnium  irri- 
tantium, quae  machinae  humanae  fere  semper 
admoventur,  immunitionem,  aut  evitationem 
significamus,  per  totum  morbi  cursum  necessa- 
rium est.  Horum  irritantium  praecipua  sunt 
calor,  diaeta  stimulans,  liquores  generosi,  ani- 
mi corporisque  exercitatio,  &c.  Vis  caloris  in 
aegri  cubiculo  ultra  gradum  sexagesimum,  se- 
cundum Fahrenheit,  assurgere  nunquam  de- 
bet. Diaeta  sit  lenis  et  concoctu  facilis.  Juscu- 
la, pinguedine  amota,  poma  pista,  aliique  fruc- 
tus acidi,  &c.  idonea  sunt.  Pro  potu  bibat  de- 

coctum  furfuris,  panis,  seminum  hordei  disti- 
chi, et  alia  hujusmodi,  quae  alvum  potius  sol- 
vunt quam  astringunt. 

Diathesi  phlogistica  auxiliis  supradictis  sub- 
lata, ad  secundum  consilium,  spasmum  nimi- 
rum solvere,  devenimus.  Haec  perficitur  me- 
dicamentis, quae  sudorem  copiosum,  et  quam 
minimum  simul  caloris  moveant.  Tutissima 
autem  et  efficacissima  idem  praestandi  via  est, 
pulverem  ipecacuanhae  compositum,  qui  laudi- 
bus summis,  non  sine  ratione  gravissima,  a ple* 
risque  medicis,  ob  utilitatem  suam,  et  in  hoc,  et 
in  multis  aliis  morbis,  fuerit  elatus,  adhibere. 
Sudor  quam  levissime  semper  excitatur.  Igi- 
tur a dosi  pulveris  magna  non  incipiendum  est. 
Decem  aut  duodecim  grana  adhibeantur,  et 
• omni  hora  aut  circiter  iterentur,  donec  erupe- 
rit sudor.  Medicamentum,  hoc  modo  datum, 
raro  nauseam  affert ; et  fere  semper,  praesertim 
fomentis  inferioribus  corporis  partibus,  relaxan- 
di causa,  simul  admotis,  optandum  exitum  ha- 
bet. Sudore  excitato,  julapii  salini  % i.  omni 
tertia  hora,  et  haustus  diaphoreticus,  cum  ali- 
quanto tincturae  opii,  omni  nocte  data,  ad  su- 
dorem producendum  et  dolores  levandos  confe- 

runt.  Hoc  modo  sudor,  in  viginti  quatuor,  vel 
quadraginta  octo,  si  opus  sit,  horas  conservari 
potest.  Quantum  vero  hoc  spectat,  levatione, 
quam  doloribus  comparaverit,  et  viribus  aegro- 
ti, ex  toto  regi  debemus.  Medici  ut  pulverem 
mane  dare  incipiamus  suadent ; quoniam  om- 
nes secretiones  multo  facilius  die,  quam  noctu 
dum  dormitur,  promoventur.  Insuper,  et  ae- 
grotus, et  ei  ministrantes,  noctu  in  somnum  in- 
cidere solent,  adeo  ut  potio  ei  rite  suppeditari 
nequeat,  sine  qua  sudor  pergere  non  potest. 
Sudore  manante,  diluentia  omnigena,  potissi- 
mum ea  quae  minime  stimulant,  liberalitei  sunt 
adhibenda.  In  lecto,  cujus  stragula  lanea  sunt, 
collocetur  aegrotus ; namque  lintea  brevi  ma- 
descunt, et  a corpore,  in  paucula  minuta  tan- 
tum, disjuncta,  frigescunt ; et  igitur  actionem 
remedii  sudorisque  progressum  impediunt.  o- 
mitoria  leniter  nauseosa,  diathesi  phlogistica 
sublata,  cum  fructu  adhiberi  queant;  alvum 
enim  plerumque  laxant,  halitum  cutis  piomo- 
vent,  et  pyrexiam  minuunt ; huic  fini  optime 
forsan  respondebit  vinum  antimonii  tartarisati. 

Vesicatoria  in  hoc  morbo  multum  prosunt, 
si  applicentur  antequam  notae  febriles  ingraves- 

eunt.  Caeterum,  cum  pyrexia  urget,  dolores- 
que huc  illuc  vagantur,  parum  proficiunt  mor- 
bo his  remediis  sublato  ; talis  est  corporis  con- 
ditio, ut  arthrodyniae  maxime  opportunum  fiat : 
ab  hoc  diro  malo  summa  cura,  diaeta  idonea, 
et  causarum  excitantium  evitatione  caveri  de- 
bet. Diaeta  blanda  ex  farraceis  et  lacte  praeci-' 
pue  constans,  unam  alteramve  septimanam  con- 
tinuata, commendatur  a cel.  Sydenham.  Alii 
peritum  frigidarii  usum  laudant. 

• Post  diathesin  phlogisticam,  sanguinis  detrac- 
tione aliisque  evacuationibus  sublatam,  celeb. 
Saunders  enixe  commendat  cinchonam  offici- 
nalem  in  rheumatismo  acuto.  Pyrexiam  hac 
ratione  plerumque  citius  terminari,  articulorum- 
que debilitati  et  rigiditati,  et  arthrodyniae  e- 
tiam,  plerumque  occurri,  nobis  confirmat. 


unis. 


